Document ID: 32006R2014

ΚΑΝΟΝΙΣΜΌΣ (ΕΚ) αριθ. 2014/2006 ΤΟΥ ΣΥΜΒΟΥΛΊΟΥ
της 19ης Δεκεμβρίου 2006
για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,
την πρόταση της Επιτροπής,
Εκτιμώντας τα ακόλουθα:
(1)
Στις 20 Δεκεμβρίου 1996 το Συμβούλιο εξέδωσε τον κανονισμό (ΕΚ) αριθ. 2505/96 (1). Δεδομένου ότι η κοινοτική ζήτηση για τα εν λόγω προϊόντα πρέπει να καλυφθεί με τους πλέον ευνοϊκούς όρους, θα πρέπει να παραταθούν ή να προσαρμοστούν ορισμένες υφιστάμενες δασμολογικές ποσοστώσεις και να ανοίξουν νέες κοινοτικές δασμολογικές ποσοστώσεις με μειωμένους ή μηδενικούς δασμούς για τις αναγκαίες ποσότητες, χωρίς ωστόσο να διαταραχθεί η αγορά των εν λόγω προϊόντων.
(2)
Δεδομένου ότι ο όγκος μιας κοινοτικής δασμολογικής ποσόστωσης δεν επαρκεί για να καλύψει τις ανάγκες της κοινοτικής βιομηχανίας κατά την τρέχουσα περίοδο ποσοστώσεων, ο όγκος αυτής της ποσόστωσης θα πρέπει να αυξηθεί με ισχύ από την 1η Ιανουαρίου 2007.
(3)
Δεν είναι πλέον προς το συμφέρον της Κοινότητας να συνεχίσει να παραχωρεί, το 2007, κοινοτικές δασμολογικές ποσοστώσεις για τα προϊόντα τα οποία επωφελήθηκαν αναστολής των δασμών το 2006. Επομένως, τα προϊόντα αυτά θα πρέπει να διαγραφούν από τον πίνακα που εμφαίνεται στο παράρτημα Ι του κανονισμού (ΕΚ) αριθ. 2505/96.
(4)
Λόγω των πολυάριθμων τροποποιήσεων που πρέπει να πραγματοποιηθούν, και για λόγους σαφήνειας, πρέπει να αντικατασταθεί εξ ολοκλήρου το παράρτημα Ι του κανονισμού (ΕΚ) αριθ. 2505/96.
(5)
Ως εκ τούτου, ο κανονισμός (ΕΚ) αριθ. 2505/96 θα πρέπει να τροποποιηθεί αναλόγως.
(6)
Λόγω της οικονομικής σημασίας του παρόντος κανονισμού, θα πρέπει να γίνει χρήση επείγοντος, βάσει του σημείου 1.3 του Πρωτοκόλλου σχετικά με το ρόλο των εθνικών κοινοβουλίων στην Ευρωπαϊκή Ένωση, που επισυνάπτεται στη συνθήκη για την Ευρωπαϊκή Ένωση και στις συνθήκες για την ίδρυση της Ευρωπαϊκής Κοινότητας, της Ευρωπαϊκής Κοινότητας άνθρακα και χάλυβα και της Ευρωπαϊκής Κοινότητας ατομικής ενεργείας.
(7)
Επειδή ο παρών κανονισμός πρέπει να εφαρμοσθεί από 1ης Ιανουαρίου 2007, θα πρέπει να τεθεί σε ισχύ αμέσως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΚ) αριθ. 2505/96 αντικαθίσταται από το κείμενο στο παράρτημα του παρόντος κανονισμού.
Άρθρο 2
Για την περίοδο ποσοστώσεων από 1ης Ιανουαρίου έως 31ης Δεκεμβρίου 2006, στο παράρτημα Ι του κανονισμού (ΕΚ) αριθ. 2505/96, ο όγκος της δασμολογικής ποσόστωσης για τον αύξοντα αριθμό 09.2981 καθορίζεται σε 260 000 μονάδες.
Άρθρο 3
Για την περίοδο ποσοστώσεων από την 1η Ιανουαρίου μέχρι την 31η Δεκεμβρίου 2007, στο παράρτημα Ι του κανονισμού (ΕΚ) αριθ. 2505/96:
-
ο όγκος της δασμολογικής ποσόστωσης για τον αύξοντα αριθμό 09.2002 καθορίζεται σε 1 000 τόνους,
-
ο όγκος της δασμολογικής ποσόστωσης για τον αύξοντα αριθμό 09.2030 καθορίζεται σε 1 000 τόνους,
-
ο όγκος της δασμολογικής ποσόστωσης για τον αύξοντα αριθμό 09.2612 καθορίζεται σε 1 900 τόνους,
-
ο όγκος της δασμολογικής ποσόστωσης για τον αύξοντα αριθμό 09.2620 καθορίζεται σε 1 000 000 μονάδες,
-
ο όγκος της δασμολογικής ποσόστωσης για τον αύξοντα αριθμό 09.2727 καθορίζεται σε 15 000 τόνους,
Άρθρο 4
Στο παράρτημα Ι του κανονισμού (ΕΚ) αριθ. 2505/96 παρεμβάλλονται οι δασμολογικές ποσοστώσεις για τους αύξοντες αριθμούς 09.2920, 09.2970, 09.2972 και 09.2977 με ισχύ από την 1η Ιανουαρίου 2007.
Άρθρο 5
Οι δασμολογικές ποσοστώσεις για τους αύξοντες αριθμούς 09.2026, 09.2853, 09.2976 και 09.2981 κλείνουν με ισχύ από την 1η Ιανουαρίου 2007.
Άρθρο 6
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 2006.

Labels: 3
1
6